ยืนยันในปี 2564 ปริมาณน้ำเพื่อการอุปโภคบริโภคจะไม่ขาดแคลน พร้อมเดินหน้าสำรวจแหล่งน้ำทั้งบนดินและใต้ดิน
นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม เปิดเผยถึงผลการสำรวจปริมาณน้ำในเขื่อนหลักของประเทศ พบว่าในปีนี้มีปริมาณน้อยกว่าปีที่ผ่านมาประมาณร้อยละ 2-3 ส่งผลกระทบต่อปัญหาภัยแล้งมากกว่าในปีที่ผ่านมา ทั้งนี้พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้มอบหมายหน่วยงานที่เกี่ยวข้องกับการบริหารจัดการน้ำ เตรียมการรับมือภัยแล้ง โดยย้ำว่าน้ำเพื่อการอุปโภคบริโภคต้องไม่ขาดแคลนทรัพยากรธรรมชาติและสิ่งแวดล้อมกรมทรัพยากรน้ำและกรมทรัพยากรน้ำบาดาล ได้เตรียมแผนรองรับปัญหาภัยแล้ง ไว้ตั้งแต่ปลายปี 2563 ที่ผ่านมาภายใต้แนวทางการแก้ไขปัญหาภัยแล้ง 5 จ. เน้นการหาแหล่งน้ำทั้งบนดินและใต้ดิน โดยดำเนินการเจาะน้ำใต้ดินในพื้นที่ที่มีความแล้งซ้ำซาก ด้วยเครื่องขุดเจาะที่มีประสิทธิภาพมากขึ้นกว่าในอดีตควบคู่กับนำพลังงานแสงอาทิตย์มาช่วยเสริม ซึ่งต้องมีการตรวจสอบคุณภาพน้ำก่อนที่จะแจกจ่ายให้ประชาชน เพื่อให้ใช้ประโยชน์ได้อย่างเต็มที่  จ.ที่ 2 การจูงน้ำ ไปเติมยังจุดที่ขาดแคลน จ.ที่ 3. การกระจายน้ำให้ประชาชน จ.ที่ 4.การแจกน้ำให้กับประชาชนในพื้นที่ขาดแคลน และสุดท้ายการสร้างจิตสำนึกให้กับประชาชนในการดูแลรักษาและใช้น้ำอย่างประหยัด โดยยืนยันว่าจะเร่งดำเนินการสำรวจแหล่งน้ำทั้งบนดินและใต้ดิน เพื่อจัดทำแผนที่น้ำใต้ดินให้ครอบคลุมทั้งประเทศ เหมือนเช่นปัจจุบันที่ค้นพบแหล่งน้ำบาดาลที่ห้วยกระเจา จังหวัดกาญจนบุรี จากในอดีตที่เคยเป็นพื้นที่แล้งซ้ำซาก หลังจากขุดพบแหล่งน้ำใต้ดินขนาดใหญ่ถึง 500 ล้านลูกบาศเมตร จึงเป็นสิ่งยืนยันได้ว่าการสำรวจแหล่งน้ำทั้งบนดินและใต้ดินเป็นเรื่องจำเป็น เพื่อนำไปสู่การแก้ไขปัญภัยแล้งในอนาคตได้อย่างมีประสิทธิภาพ พร้อมทั้งยืนยันว่าในปี 2564 ประชาชนจะมีน้ำกินน้ำใช้โดยไม่ขาดแคลน ส่วนปริมาณน้ำเพื่อการเกษตร จะต้องขอความร่วมมือจากเกษตรกรหาแนวทางลดพื้นที่การเกษตร นำพืชใช้น้ำน้อยมาปลูกทดแทน รวมถึงการใช้น้ำอย่างมีประสิทธิ์ภาพปลัดกระทรวงทรัพยากรธรรมชาติและสิ่งแวดล้อม ยังเปิดเผยถึงการแก้ไขปัญหาน้ำเค็มที่ส่งผลกระทบต่อระบบนิเวศ ทั้งในแม่น้ำเจ้าพระยา บางปะกง แม่น้ำท่าจีน ว่า ล่าสุด พลเอก ประวิตร วงษ์สุวรรณ รองนายกรัฐมนตรี ได้สั่งการให้สำนักงานทรัพยากรน้ำแห่งชาติ หรือ สทนช. ให้เร่งรัดแก้ไขปัญหาโดยประสานงานกับกรมชลประทาน ในการปล่อยน้ำเพื่อผลักดันน้ำเค็ม ต้องศึกษาอย่างเป็นระบบ เพื่อให้การแก้ไขปัญหาอย่างเป็นระบบครอบคลุมทุกมิติ